उत्तराखंड के यमकेश्वर के मोहनचट्टी में एक शराब की दुकान के विरोध में ग्रामीण शांतिपूर्ण प्रदर्शन कर रहे थे, इन ग्रामीणों का प्रदर्शन खत्म कराने के साथ ही शराब की दुकान को जबरन खुलवाने के लिए एसडीएम यमकेश्वर कमलेश मेहता लैंसडौन के एसडीएम के साथ जा धमके और ग्राम प्रधान और ग्रामीणों को धमकाना शुरू कर दिया। इस धमकी का वीडियो भी सोशल मीडिया पर वायरल हो रहा है। इस वीडियो में एसडीएम कह रहे हैं कि अगर दुकान नहीं खोलने दी तो मैं पीएसी बुलाऊंगा।